HR
8.9.2023.
Službeni list Europske unije
L 222/209
— za jedinice ocijenjene u stalnom ili unaprijed zadanom sastavu s 20 ili manje osovina, izračunata adhezija kotač/tračnica za slučaj opterećenja „najmanje opterećenje” može biti veća od 0,15, ali ne smije biti veća od 0,17.
Napomena: za slučaj opterećenja normalno opterećenje, nema iznimke; primjenjuje se granična vrijednost od 0,15.
Taj najmanji broj osovina može se smanjiti na 16 osovina ako se provede ispitivanje propisano u točki 4.2.4.6.2. vezano uz učinkovitost sustava WSP-a za slučaj opterećenja „najmanje opterećenje” i dobije pozitivan rezultat.
U rasponu brzine od > 250 km/h i < = 350 km/h, prethodno navedene tri granične vrijednosti smanjuju se linearno kako bi se smanjile za 0,05 pri 350 km/h.
2.
Prethodno navedeni zahtjev primjenjuje se i na naredbu za izravno kočenje iz točke 4.2.4.4.3.
3.
Konstrukcija jedinice ne smije predvidjeti adheziju kotač/tračnica veću od 0,12 pri izračunu učinkovitosti ručne kočnice.
4.
Te granične vrijednosti adhezije kotač-tračnica provjeravaju se izračunom s najmanjim promjerom kotača i s tri uvjeta opterećenja iz točke 4.2.4.5.2.
Sve vrijednosti adhezije zaokružuju se na dva decimalna mjesta.”;
(50)
točka 4.2.4.6.2. zamjenjuje se sljedećim: „4.2.4.6.2.
Sustav zaštite kotača od proklizavanja (WSP) 1.
Sustav zaštite kotača od proklizavanja (WSP) sustav je konstruiran tako da se na najbolji mogući način iskoristi raspoloživa adhezija kontroliranim smanjenjem i ponavljanjem kočne sile s ciljem sprječavanja blokiranja kolnih slogova i njihovog nekontroliranog proklizavanja, na taj način umanjujući produljenje zaustavnih putova i moguće oštećenje kotača.
Zahtjevi za postojanje i korištenje WSP sustava na jedinici: 2.
Jedinice konstruirane za najveću radnu brzinu veću od 150 km/h moraju imati sustav zaštite kotača od proklizavanja.
3.
Jedinice opremljene kočnicama koje djeluju na gaznu površinu kotača s učinkovitošću kočnica koja pretpostavlja izračunatu adheziju kotač-tračnica veću od 0,12 u rasponu brzine > 30 km/h moraju imati sustav zaštite kotača od proklizavanja.
Jedinice koje nisu opremljene kočnicama koje djeluju na gaznu površinu kotača s učinkovitošću kočnica koja pretpostavlja izračunatu adheziju kotač-tračnica veću od 0,11 u rasponu brzine > 30 km/h moraju imati sustav zaštite kotača od proklizavanja.
4.
Zahtjev za prethodno navedenim sustavom zaštite od proklizavanja primjenjuje se na dva načina rada kočnica: kočenje u opasnosti i radno kočenje.
Primjenjuje se i na sustav dinamične kočnice, koja je dio radne kočnice i može biti dio kočnice za opasnost (vidjeti točku 4.2.4.7.).
Zahtjevi za učinkovitost sustava za zaštitu od proklizavanja (WSP): 5.
Za jedinice opremljene dinamičnim kočnim sustavom, sustav za zaštitu od proklizavanja (ako postoji prema prethodno navedenoj točki) mora kontrolirati dinamičnu kočnu silu; kada WSP sustav nije dostupan, dinamična kočna sila se zaustavlja ili ograničava kako adhezija kotač-tračnica ne bi prešla vrijednost od 0,15.
6.
Sustav zaštite kotača od proklizavanja mora biti konstruiran u skladu sa specifikacijom na koju se upućuje u Dodatku J-1, indeksu [15]; postupak ocjenjivanja sukladnosti naveden je u točki 6.1.3.2.
7.
Zahtjevi za učinkovitost na razini jedinica: Ako je jedinica opremljena protukliznim sustavom zaštite kotača, provodi se ispitivanje za provjeru učinkovitosti protukliznog sustava zaštite kotača (najveće produljenje zaustavnog puta u usporedbi sa zaustavnim putem na suhoj pruzi) kada je isti ugrađen u jedinicu.
postupak ocjenjivanja sukladnosti naveden je u točki 6.2.3.10.
Mjerodavni sastavni dijelovi sustava za zaštitu kotača od proklizavanja razmatraju se u sigurnosnim analizama funkcije kočnica za opasnost u skladu s točkom 4.2.4.2.2.